Március 21.

nagyhétfő hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, utána „Isten az Úr…” helyett „Alleluja”, majd pedig:***

***Tropárok, 8. hang.***

ÍME, A VŐLE**GÉNY** JŐ ÉJFÉLKOR \* és boldog a szolga, kit vir**raszt**va \* ámde méltatlan, akit lus**tál**kodva talál. \* Vigyázz, ó én **lel**kem, \* és sok álommal **ne** terheld magad, \* nehogy a halálra a**dat**ván \* a mennyország**ból** kivettessél, \* hanem serkenj föl, ki**ált**ván: \* Szent, szent, szent vagy **Is**ten, \*’ az Istenszülő kedvéért **kö**nyörülj rajtunk! *(3x)*

Az 1. zsoltárcsoport (IV. kathizma: 24-31. zsoltár) után kathizmálion, 1. hang.

MA A SZENT KÍNSZENVEDÉS **fé**nye, \* üdvösséget ígérve világítja be a **vi**lágot. \* Mert Krisztus jóságosan szenvedni **si**et, \* s ő, aki mindenkit ke**zé**ben tart, \* magától fölfeszítve marad a **ke**reszt**fán**, \*’ hogy az em**bert** üdvözítse.

***Dicsőség… most és… Ismét ugyanez.***

***A 2. zsoltárcsoport (V. kathizma: 32-36. zsoltár) után kathizmálion, 1. hang.***

LÁTHATATLAN Bíró, ki testben láthatóvá **let**tél, \* és a törvényszegő emberek ítélőszéke e**lé** mentél, \* szenvedéseddel kárhoztattad kárhoza**tun**kat, \* azért összhangzóan dicséretet, magasztalást és dicsőítést aján**lunk** né**ked** \*’ s énekelünk téged hatalmad mi**att**, Istenige!

***Dicsőség… most és… Ugyanaz.***

***A 3. zsoltárcsoport (VI. kathizma: 37-45. zsoltár)*** ***után kathizmálion, 8. hang.***

AZ ÚR SZENVEDÉSÉNEK kezdetére világít rá **ez** a mai nap. \* Jöjjetek, hívek, járuljunk elé **é**nekeinkkel. \* Mert jön a Teremtő, hogy ma**gá**ra vállalja \* a keresztet, a kínvallatást és Pilá**tus** ítéletét, \* egy szolgától a pofonütést is elfogadja, és **min**dent elvisel, \* **hogy** üdvözítse az embert. \* Azért ezt han**goz**tassuk neki: \* Emberszere**tő** Krisztus Isten, \* adj bocsánatot mindazoknak **a** vétkeire, \*’ kik leborulva tisztelik a te szeplőtelen kín**szen**vedésedet!

***Dicsőség… Most és… Ismét ugyanez.***

***Evangélium (Mt 21,18-43), 50. zsoltár.***

KÁNON:

#### I. ÓDA. 2. hang. Irmosz:

KI A JÁRHATATLAN HULLÁMZÓ tengert isteni parancsával kiszárította, s rajta Izraelt átkelni segítette, az Úrnak énekeljünk, mert ő dicsőségesen megdicsőült.

Milyen kifejezhetetlen az Isten Igéjének megalázkodása! Ő maga, Krisztus, az Istenember, az istenségét nem tartotta olyan kiváltságnak, melyhez erőszakkal ragaszkodnia kellene, hanem a tanítványai előtt szolgai alakban mutatkozott be, mert ő dicsőségesen megdicsőült.

A nyomorgó Ádámért eljöttem, én, a Teremtő, hogy alakját magamra véve s Istenségem gazdagságában szenvedélymentes Isten létemre saját életemet adjam érte váltságul.

***Katavásziaként újra s továbbra is az irmoszokat énekli mindkét kar.***

### Konták:

***8. hang. Minta: Mint a teremtmények zsengéit…***

MÍG JÁKOB JÓZSEF ELVESZTÉSÉN **SI**RÁNKOZOTT, \* nemeslelkű fia királyként tisztelve ült ha**di** szekerén. \* Mert ő az egyiptomi nő kéjvágyának **nem** hódolt be, \* ezért őt magasz**tal**ta fel az, \* ki az emberek **szí**vét látja, \*’ és neki küldött hervadhatat**lan** koszorút.

***Ikosz.***

Bánkódjunk mi is Jákob bánatával és ontsunk könnyeket, \* sajnálva a bölcs és dicséretreméltó Józsefet, \* ki test szerint szolgaságban élt, de lelkét szabadon őrizte meg \* s egész Egyiptom felett uralomra jutott. \* Mert Isten az ő szolgáinak küld hervadhatatlan koszorút.

#### VIII. ÓDA. Irmosz (2. hang):

MEGREMEGETT A JÁMBOR IFJAKNAK egyformán szeplőtelen teste, és visszahúzódott a végtelen erdővel táplált, dühöngő tűz, lelohadt az örökké égő láng, az ifjak pedig szüntelenül zengték: Énekeljétek az Urat az Úrnak minden művei, és magasztaljátok őt mindörökké!

Áldjuk az Atyát, a Fiút és a Szentlelket…

Arról tudja meg majd mindenki, hogy az én tanítványaim vagytok, hogyha az én parancsaimat megtartjátok!” – mondja az Üdvözítő tanítványainak, mielőtt a szenvedésre menne – „Békében éljetek egymással és mindenkivel, mert ha alázatos szívűek lesztek, majd felmagasztalásban lesz részetek. Ismerjetek el engem Uratoknak, és dicshimnuszt énekelve magasztaljatok mindörökké!

Most és…

Pogány szokásokkal ellenkezőleg a testvériesség ereje legyen veletek: a hatalmaskodó lelkület egyéni sajátosság és nem az én hagyatékom. Ha tehát valaki közületek első akar lenni, legyen valamennyi között utolsó. Ismerjetek el engem Uratoknak, és dicshimnuszt énekelve magasztaljatok mindörökké!

Dicsérjük, áldjuk, imádjuk…

***Katavásziaként megismételjük az irmoszt:***

MEGREMEGETT A JÁMBOR IFJAKNAK egyformán szeplőtelen teste, és visszahúzódott a végtelen erdővel táplált, dühöngő tűz, lelohadt az örökké égő láng, az ifjak pedig szüntelenül zengték: Énekeljétek az Urat az Úrnak minden művei, és magasztaljátok őt mindörökké!

***Az Istenszülő magasztaló éneke.***

#### IX. ÓDA. Irmosz (2. hang):

FELMAGASZTALTAD SZÜLŐDET, az Istenszülőt, Krisztus, akitől te, a Teremtő a mienkhez hasonló testet öltöttél magadra, a mi bűneink engesztelő áldozataként. Őt boldognak hirdeti minden nemzedék, téged pedig magasztalunk.

A szenvedély minden bűnös szennyét eltávolítva az Isten országához méltó, bölcs gondolkodásmódot vegyetek magatokra! – így hagytad meg apostolaidnak, mindenek bölcsessége. Ebben dicsőültek meg s tündököltek napnál fényesebben.

Engem tartsatok szemetek előtt – mondád, Urunk, tanítványaidnak – s ne vélekedjetek fennhéjázó módon, hanem az alázatosakkal haladjatok együtt. Az én kelyhemből igyatok, amelyből én iszom, hogy Atyám országában majd velem együtt megdicsőülhessetek.

***Katavásziaként megismételjük az irmoszt:***

FELMAGASZTALTAD SZÜLŐDET, az Istenszülőt, Krisztus, akitől te, a Teremtő a mienkhez hasonló testet öltöttél magadra, a mi bűneink engesztelő áldozataként. Őt boldognak hirdeti minden nemzedék, téged pedig magasztalunk.

***Fényének:***

FÖLÉKESÍTETT MENYEGZŐS TERMEDET látom, Üdvözítőm, \* de nincs menyegzős öltönyöm, hogy oda bejuthassak. \* Tedd ragyogóvá lelkem öltözékét, fényárasztó, \* és üdvözíts engem! *(3x)*

### Dicséreti sztihirák:

***1. hang.***

ÖNKÉNTES SZENVEDÉSRE IN**DUL**VÁN, Uram, \* apostolaidhoz így szól**tál** útközben: \* Íme, fölmegyünk Je**ru**zsálembe, \* és az Emberfiát **el**árulják, \* amint meg van ír**va** felőle. \* Jertek tehát, menjünk mi is ővele megtisz**tult** elménkkel, \* hogy meg**fe**szíttessünk, \* és haljunk meg a földi gyönyörök**nek** érette, \* hogy fel is támad**junk** ővele, \* és meghalljuk, mi**dőn** így kiált: \* „Már nem a földi Jeruzsálembe megyek, **hogy** szenvedjek, \* hanem fölmegyek az én Atyámhoz és a ti **A**tyátokhoz, \* az én Istenemhez és a ti Is**te**netekhez, \* s titeket is fölviszlek a magasságbeli Je**ru**zsálembe, \*’ a mennyeknek or**szá**gába”. *(2x)*

***5. hang.***

KRISZTUS ÜDVÖZÍTŐ SZENVEDÉSEIT elér**vén**, hívek, \* dicsőítsük az ő kimondhatat**lan** nagy türelmét, \* hogy irgalmasságával bennünket is föl**e**meljen, \* kiket a bűnök hol**tak**ká tettek, \*’ mint jóságos **és** emberszerető! *(2x)*

***Dicsőség… most és…***

URUNK, SZENVEDÉSEDHEZ KÖ**ZE**LEDVE \* tanítványaidat bátorí**ta**ni akartad, \* és félrevonva őket, így szóltál **hoz**zájuk: \* Hogyan felejthettétek el az **i**géket, \* melyeket nektek **haj**dan mondottam, \* mert meg van írva, hogy próféta nem halhat meg Jeruzsále**men** kívül. \* Íme, elérkezett **az** idő, \* melyről nektek **szó**lottam. \* Bűnösök kezére adnak át megcsú**fo**lásra, \* és azok keresztre fe**szí**tenek, \* és a sírba **he**lyeznek, \* és gyalázatos halottnak szá**mí**tanak. \* De ti bízzatok, mert harmadnap föl**tá**madok, \* a bennem hí**vők** örömére, \*’ és **az** örök életre.

***Olvasott doxológia, „Teljesítsük…” ekténia, majd pedig:***

Előverses sztihirák

***5. hang.***

URAM, GONDVISELÉSED kimondhatat**lan** titkát \* Zebedeus fiainak any**ja** nem érthette, \* mert arra **kért** téged, \* hogy országlásod idején fiainak múlandó királyság tisztségeit a**ján**dékozd. \* De te barátaidnak ezek helyett a halál po**ha**rát kínáltad, \* amely pohárról kije**len**tetted, \* hogy előbb te fogod azt meg**íz**lelni, \* hogy a bűnöktől ben**nün**ket megtisztíts. \* Ezért így kiál**tunk** hozzád: \*’ Lelkünk üdvössé**ge**, dicsőség néked!

**Elővers:** Beteltünk kora reggel irgalmaddal, Urunk, s ujjongtunk és vigadoztunk napjainkban. Hadd örvendjünk annyi napon át, ameddig megaláztál minket, és annyi évig, mint ameddig nyomorúságot láttunk, s tekints le szolgáidra és alkotásaidra, s igazítsd **út**ba azok fiait!

URAM, TANÍTVÁNYAIDAT ARRA **NE**VELTED, \* hogy csak tökéletes módon **gon**dolkodjanak, \* hiszen ezt mond**tad** nekik: \* „Ne legyetek hasonlók a po**gá**nyokhoz, \* és ne tiporjátok **le** a gyöngéket! \* Ne így legyen köztetek, kik tanítványa**im** vagytok, \* mert én önként sze**gény** lettem. \* Aki tehát első köztetek, az legyen a töb**bi**nek szolgája! \* Aki elöljáró, legyen olyan, mint az a**latt**való, \* aki élen áll, mint az **u**tolsó. \* Magam is **e**zért jöttem el, \* hogy megsegítsem a szegény **Á**dámot, \* és váltságul adjam életemet **so**kakért, \*’ akik ezt kiált**ják**: dicsőség néked!

**Elővers, 4. hang:** Legyen rajtunk a mi Urunk, Istenünk fényessége, és kezeink munkáját te igazgasd jóra, kezeink munká**ját** jóra igazgasd!

A GYÜMÖLCSTELENSÉGE MIATT ki**száradt** fügefát \* intő jelül tekint**sük**, testvérek, \* és Krisztusnak mutassuk be a bűnbánat méltó gyü**möl**cseit, \*’ ki ne**künk** dús kegyelmet ad!

***Dicsőség… most és…***

MÁSODIK ÉVÁRA TALÁLT a kígyó az e**gyipto**mi nőben, \* ki Józsefet tetszetős beszéddel **csá**bítgatta; \* ez azonban palástját is **el**hagyva \* elfutott a **bűn** elől, \* és ruhátlanul **sem** szégyenkezett, \* amint az első ember sem szégyenkezett bűnbeesé**se** előtt. \* Az ő esedezései ál**tal,** Krisztus, \*’ **ir**galmazz nekünk!

***„Jó az Urat dicsérni…”, Háromszorszenttől a „Mi Atyánkig…”, majd*** ***konták:***

***8. hang. Minta: Mint a teremtmények zsengéit…***

MÍG JÁKOB JÓZSEF ELVESZTÉSÉN **SI**RÁNKOZOTT, \* nemes lelkű fia királyként tisztelve ült ha**di** szekerén. \* Mert ő az egyiptomi nő kéjvágyának **nem** hódolt be, \* ezért őt magasz**tal**ta fel az, \* ki az emberek **szí**vét látja, \*’ és neki küldött hervadhatat**lan** koszorút.

Uram, irgalmazz 40-szer, Dicsőség… most és… Ki a keruboknál… Az Úr nevében adj áldást, atya! Befejezés, mint a böjti vecsernyén, majd elbocsátó.